
Šta u slučaju kada muž pusti ženu, a nije joj isplatio mehr?


* 
* 
* 
* 
* 
* 
* 

 
Šta u slučaju kada muž pusti ženu, a nije joj isplatio mehr?

Alejkumusselam.


***[Propis](https://pitajucene.com/search/Propis/questions/ "Pretraži pitanja o propisima")*** davanja mehra je ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")*** oko čega nema razilaženja, čak neki učenjaci ga ubrajaju u šartove valjanosti braka.


Ako muž da talak ženi a nije joj isplatio mehr obavezan je da joj odmah isplati vrijednost mehra ako je u mogućnosti. Poznato je u islamskom pravu da u dva slučaja se obavezno isplaćuje mehr, a to je sa davanjem talaka i sa smrću muža (izdvaja se iz njegove zaostavštine vrijednost mehra). A mimo ovog dvoga isplaćivanje mehra je stvar dogovora između muža i žena, iako se u osnovi smatra davanje (isplaćivanje) mehra obaveznim sa samim sklapanjem braka. Pa tako ako se muž i žena dogovore da joj isplati mehr kada bude u stanju, ili nakon toliko i toliko vremena, on je obavezan da se drži tog dogovora.


Naravno, postavlja se pitanje: šta ako muž izbjegava i neće da isplati mehr? Odgovor na to je da ako je žena u mogućnosti da ga sudski goni to joj je šerijatski dozvoljeno, tj. ako je u stanju da dokaže pred sudom da je on njoj dužan to isplatiti, naravno ono što naš sud smatra validnim prilikom dokazivanja. A ako nije moguće to sudski riješiti to ostaje između nje i njega da riješe na Sudnjem danu pred Allahom, naravno ako mu ona ne pređe preko toga na dunjaluku. Ve billahi tevfik.


Odgovorio na pitanje: dr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


